Ակնհայտ է դառնում այն, որ բողոքի ակցիաները վարչապետ Էրդողանի համար դարձել են անսպասելի հանկարծակի քաղաքական հարված: Այն, որ թուրքական հատուկ ծառայությունները հենց հիմա սկսեցին Էրդողանի կարգադրությամբ փնտրել ներքին և արտաքին թշնամիներ, մի շարք հարցեր է առաջացնում: Օրինակ՝ Բաքվի քաղաքագետ Արզու Նագիևը գրում է, որ «հենց թուրքական հետախուզությունը կարող է իմանալ, թե ով է այս իրադարձությունների պատվիրատուն և իրագործողը»: Ինչպես նշել է իտալական Eurasia ամսագրի խմբագիր Կլաուդիո Մուտտին, Թուրքիայում ԱՄՆ դեսպան Ֆրենսիս Ռիկարդոնեն երկու օրերի ընթացքում երկու անգամ կրկնել է իր ուղերձը՝ ի պաշտպանություն ցուցարարների: